ธนภพ ลีรัตนขจร

ธนภพ ลีรัตนขจร (เกิด 14 กุมภาพันธ์ พ.ศ. 2537) ชื่อเล่น ต่อ เป็นนักแสดง นักร้อง และนายแบบชาวไทยเชื้อสายจีน อดีตนักแสดงสังกัดจีทีเอชและนาดาวบางกอก มีผลงานเป็นที่รู้จักจากซีรีส์เรื่อง ฮอร์โมนส์ วัยว้าวุ่น (2556) เคยเป็นหนึ่งในสมาชิกของ ไนน์บายนาย ในปี พ.ศ. (2561–2562) ปัจจุบัน​เป็นนักแสดง​อิสระ

**ประวัติ**
ธนภพเกิดเมื่อวันที่ 14 กุมภาพันธ์ พ.ศ. 2537 เป็นบุตรคนเล็กจากทั้งหมดสามคน ในครอบครัวเชื้อสายจีน เป็นบุตรของชัชวาล และอารียา ลีรัตนขจร มีพี่ชายสองคน เขามีศักดิ์เป็นหลานอาของวิบูลย์ ลีรัตนขจร เข้าศึกษาที่โรงเรียนเซนต์ดอมินิกจนถึงชั้นมัธยมศึกษาปีที่ 4 และได้ย้ายไปศึกษาต่อที่โรงเรียนแอ๊ดเวนตีสเอกมัย จนสำเร็จการศึกษาระดับชั้นมัธยมศึกษาปีที่ 6 และระดับปริญญาตรีภาควิชาเทคโนโลยีการบรรจุและวัสดุ (ภาคพิเศษ) คณะอุตสาหกรรมเกษตร มหาวิทยาลัยเกษตรศาสตร์ สำเร็จการศึกษาเมื่อวันที่ 20 พฤศจิกายน พ.ศ. 2560
ธนภพเริ่มมีผลงานแสดงในมิวสิควิดีโอเพลง "ถึงเวลาฟัง" ของดา เอ็นโดรฟิน และ คลับฟรายเดย์เดอะซีรีส์ ตอน "ครั้งหนึ่งในความทรงจำ ทำไปได้ยังไง" ซึ่งผลงานสองชิ้นนี้เป็นสิ่งที่ทำให้ทรงยศ สุขมากอนันต์ ตามหาตัวเพื่อไปแคสติ้งเป็นนักแสดงซีรีส์ ฮอร์โมน วัยว้าวุ่น จนมีชื่อเสียงจากบท "ไผ่"
ในปีพ.ศ. 2561 ธนภพได้เป็นสมาชิกในกลุ่มศิลปินหน้าใหม่ 9 x 9 (ไนน์บายนาย) โดย โฟร์โนล็อก (4nologue) ร่วมกับศิลปินอีก 8 คน

**ชีวิตส่วนตัว**
ธนภพกล่าวถึงตนเองว่า "ผมเป็นผู้ชายเรียบ ๆ ที่ไม่เยอะ ธรรมดา ตรง ๆ อะไรก็ได้ ชอบความตรง ... แต่ถ้าเจอคนไม่จริงใจ มีเล่ห์เหลี่ยม ผมคงเฟล ผมคงไม่ไปเล่ห์เหลี่ยมคืนเขา เราคงคุยได้ แต่เว้นระยะห่าง..." เขากล่าวว่าแต่เดิมเป็นคนใจร้อน นอกจากนี้ยังถูกตั้งฉายาต่าง ๆ เช่น "ไอ้ห้อย" หรือ "ไข่ห้อย" เพราะปากห้อย และ "เฮ้อแมน" เพราะชอบถอนหายใจ นอกจากภาษาไทยแล้ว เขายังฟังภาษาจีนพื้นถิ่นสำหรับสื่อสารในครอบครัวได้บ้าง ทั้งยังเรียนภาษาอังกฤษและจีนกลางเพิ่มเติม เขาชอบวาดรูป เล่นฟิตเนสบ้าง แต่ไม่ชอบเครือข่ายสังคมออนไลน์ กระทั่งวันที่ 13 กรกฎาคม พ.ศ. 2560 เขาตัดสินใจเปิดบัญชีอินสตาแกรม
เขานับถือศาสนาพุทธ แต่เดิมเขาถูกเพื่อนรังแกบ่อย จึงกลายเป็นเด็กเกเรเสียเอง และมีพฤติกรรมรุนแรงขึ้นในช่วงมัธยมศึกษาปีที่หนึ่ง แม้จะเป็นเด็กเกเรแต่ก็มีผลการเรียนที่น่าพึงใจ พ่อแม่จึงร้องขอให้ธนภพบวชสามเณรเพื่อปรับนิสัย ต่อมาเขาร่วมกันชกต่อยกับเพื่อนราว 40-50 คน จนเกือบถูกยิงในเหตุการณ์ครั้งนั้น รวมทั้งเคยเกิดอุบัติเหตุรถจักรยานยนต์พลิกคว่ำเข้าไปติดใต้ท้องรถยนต์ คราวนี้มีพระภิกษุรูปหนึ่งออกมาแนะนำว่าให้ไปบวชพระเสีย แต่เขาก็ปฏิเสธมาตลอด หลังจบมัธยมศึกษาปีที่หกจึงออกบวชพระที่วัดห้วยน้ำโจน จังหวัดพิจิตรด้วยตนเอง เขามักสวดมนต์ทุกเช้า-เย็น และทำกิจกรรมเนื่องในพุทธศาสนา เขาเคยกล่าวไว้ว่า "...วัยรุ่นสองสิ่งอย่าให้ขาดนะ หนึ่งเข้าวัด สองรักพ่อแม่บ้าง สองสิ่งนี้วัยรุ่นไม่มี..."
หลังละครเรื่อง หัวใจศิลา ออกอากาศจนจบแล้ว ธนภพตัดสินใจออกบวชอีกครั้งเนื่องในโอกาสอายุครบ 25 ปี ครั้งนี้เขาตัดสินใจออกบวชเป็นเวลา 1 เดือน ในเดือน มิถุนายน 2562 ที่วัดในจังหวัดพระนครศรีอยุธยา เนื่องจากเขาต้องการศึกษาพระธรรมอย่างลึกซึ้ง และจะกลับมาทำงานต่อในเดือนสิงหาคม พ.ศ. 2562
เขาคบหากับแขนภา ลาภเวโรจน์ หรือมีน ซึ่งเป็นพิธีกร ปัจจุบันทำงานเป็นพนักงานต้อนรับบนเครื่องบิน ทั้งสองคบหากันมานานเกือบ 10 ปี

**ผลงาน**

**ละครโทรทัศน์**

**ซีรีส์**

**ภาพยนตร์**

**พิธีกร**

**เพลง**
 โชคดีนะเพื่อน (Cover Version) (2557)
*เพียงชายคนนี้ (ไม่ใช่ผู้วิเศษ) - รวมศิลปินหล่อมากมาก (2558)- NIGHT LIGHT - ไนน์บายนาย (2561)- Hypnotize - ไนน์บายนาย (2561)- ผู้โชคดี (The Lucky One) - ไนน์บายนาย (2562)- ไม่น่าเจอเลย (Shouldn't) - ไนน์บายนาย (2562)- Eternity - ไนน์บายนาย (2562)- หัวใจของเธอ (Cover Version) (2562) (ต้นฉบับ) สุกฤษฎิ์ วิเศษแก้ว , ประกอบละคร หัวใจศิลา​ (2562)- สุภาพบุรุษ​ Without Love - ประกอบ​ละคร หนึ่งในร้อย​ (2567)

**มิวสิกวิดีโอ**

**คอนเสิร์ต**
 Hormones Day Hormones Night ว้าวุ่นวันยันค่ำ (2556)- Green Concert #17 Love Scenes Love Songs (2557)- หล่อมากมาก คอนเสิร์ต (2558)- เมจิกเจมส์เดอะคอนเสิร์ต (รับเชิญ) (2558)- Star Theque GTH 11 ปี แสงคอนเสิร์ต (2558)
*The final concert END ROUTE (2562)

**ผลงานเพลง**

**​ไนน์บายนาย​**
 ซิงเกิลมินิอัลบั้ม​ En Route สังกัด 4NOLOGUE
หมายเหตุ

**คอนเสิร์ต​**
 9x9 THAILAND TOUR : ROUTE TO THE DESTINATION

**รางวัลและการเสนอชื่อเข้าชิง**

**อ้างอิง**

**แหล่งข้อมูลอื่น**
thanapob_lee/
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายจีน
หมวดหมู่:บุคคลจากกรุงเทพมหานคร
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:ฮอร์โมนส์ วัยว้าวุ่น
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากโรงเรียนเซนต์ดอมินิก
หมวดหมู่:บุคคลจากคณะอุตสาหกรรมเกษตร มหาวิทยาลัยเกษตรศาสตร์
หมวดหมู่:นักแสดงอิสระชาวไทย